பெயர்ச்சொற்றொடர் கூறாக்கம் உருவாக்க, சொல்வகைக் குறியீடுகளைப் பயன்படுத்துகிறோம். ஆங்கிலத்தில் ஒரு எளிய எடுத்துக்காட்டைப் பார்ப்போம். ஒருக்கால் a, an, the போன்ற சுட்டிடைச் சொல்லில் தொடங்கி, எத்தனை பெயரடைகள் வேண்டுமானாலும் இருந்து, பின்னர் பெயர்ச்சொல் வந்தால் பெயர்ச்சொற்றொடரை (NP) உருவாக்க வேண்டும் என்று விதி கூறுகிறது. இதைத் தேட ஒரு தேடுகுறித்தொடர் (regular expression or Regex) விதிமுறையை உருவாக்க முடியும்.